આ અંગે માહિતી આપતા વોલિયન્ટર દિપ સોની કહે છે કે અમારો વિચાર બહુ જ સાદો છે. નવયુવાનો એ શેરીઓમાં જઈને તેમના પડતર સમયનો ઉપયોગ રાષ્ટ્રીય ભૂખની સામે લડત કરવાનો છે. અમારોે મુખ્ય હેતુ ખોરાકનો થતો બગાડ અટકાવવાનો છે. અમે વધેલો ખોરાક રેસ્ટોરન્ટ, પાર્ટી, મંદિર અને અન્ય જગ્યાએથી મેળવીને કમનસીબ ભૂખ્યાને વહેંચીએ છીએ. આ પ્રક્રિયા અમે સપ્ટેમ્બર ૨૦૧૬ ના દિવસે ચાલુ કરી હતી અને અત્યાર સુધી એક લાખથી વધારે લોકોની મદદ કરી છે. સામાન્યપણે રેસ્ટોરેન્ટ કે પાર્ટીમાં વધતું ભોજન તેઓ બહાર ફેંકતા હોય છે તે ભોજન જરુરીયાતમંદના પેટ સુધી પહોંચે તે હેતુથી અમદાવાદના ચાર વિભાગોમાં વર્કિંગ પ્રોફેશનલ વોલિટન્ટરો જોડાયા છે અને એક્ટિવલી કાર્યરત પણ છે. આ ગ્રુપ અમદાવાદમાં જ નહીં પણ ભારતની ૪૨ સિટીમાં અને ૬ દેશોમાં પણ કાર્યરત છે. રોબીનહુડ ગ્રુપ એક નોન કેશ ઓર્ગેનાઈઝેશન છે જે કોઈપણ પ્રકારનું ડોનેશન સ્વિકારતુ નથી કેમ કે આ ગ્રુપનો ઉદેશ્ય માત્ર અન્નનો બગાડ અટકાવી ભૂખ્યાને ભોજન આપવું છે જેના માટે આ ગ્રુપને પૈસાની જરુર નથી પડતી કેમ કે આ ભોજન રેસ્ટોરન્ટ, મંદિર કે પાર્ટી પ્લોટમાંથી મળી રહે છે.